Viekšnių žydų senosios kapinės

Viekšnių žydų senosios kapinės – neveikiančios kapinės Viekšnių vakariniame pakraštyje, Mažeikių rajone. Kapinės yra netoliese Ventos upės, greta katalikų kapinių,Viekšniai. Žydai Lietuvoje. Suarchyvuota 2011-11-01. užima 1,4 ha plotą.

Kada konkrečiai kapinės įkurtos, nežinoma. Kapines juosė iš akmenų sumūryta tvora (išlikę tik fragmentai vakarinėje kapinių pusėje). Seniausia kapinių dalis yra pietinėje pusėje, o naujausia – šiaurinėje.

Išlikę antkapiai datuojami XIX a. antra puse ir XX a. pirma puse (ankstyviausias aptiktas antkapis 1858 m.). Viekšnių kapinėse priskaičiuojama apytikriai 160 macevų (antkapinių paminklų), tačiau jų būta daugiau (manoma, kad galėjo išlikti trečdalis arba ketvirtadalis macevų).

Macevos pernelyg neišsiskiria, visos orientuotos Vakarų kryptimi, stačiakampio pavidalo, pilko, rausvo tašyto lauko akmens su iškaltais įrašais hebrajų rašmenimis,Viekšnių žydų senosios kapinės. Kultūros vertybių registras. Nuoroda  tikrinta 2023-04-03. pastatytos vertikaliai. Seniausios kapinių dalies (XIX a. antroji pusė) macevos menkai apdirbtos, be simbolių, tik kelios jų išsiskiria masyvumu. Naujesniojoje kapinių dalyje macevos geriau apdirbtos, ant jų esama simbolių, didžiuma kurių – Dovydo žvaigždės. Dekoru išsiskiria 1911 m. datuojama maceva su iškalta trišake žvakide, užimančia didžiąją paminklo dalį, tekstas persipina su raižiniu. Yra ir keli dvigubi paminklai (Mozės knyga).

Manoma, kad kapinių vakarinėje dalyje esančioje aukštumėlėje kadaise stovėjo kapinių sargo namelis.Mažeikių rajono savivaldybėje esančios žydų kapinės ir masinių žudynių vietos . Mazeikiai.lt. Nuoroda tikrinta 2023-04-03.

1992 m. nuvirtę antkapiniai paminklai nuvalyti ir atstatyti.

 Išnašos 

 Nuorodos 



Kategorija:Žydų kapinės Lietuvoje
Kategorija:Viekšniai